PolyAgent/wiki_georgian_en_parallel_20231101 huggingface dataset:
ტელეს ტბა

ტელეს ტბა — ტბა ცენტრალურ აფრიკაში. მდებარეობს კონგოს რესპუბლიკის ჩრდილო-აღმოსავლეთ ნაწილში
მისი ფართობი შეადგენს დაახლოებით 23 კმ²-ს, ხოლო წყლის მოცულობა — დაახლოებით 71 მილიონი მ³. თითქმის მრგვალი ტბა (6 კმ სიგრძეში და 5 კმ სიგანეში). აქვს მდინარეული ჩამონადენი მდინარე კონგოში.
ტბის რაიონში მდებარეობს დასავლეთის დაბლობის გორილის უდიდესი პოპულაცია, რომელიც მოითვლის 100 000-ზე მეტ არსებას.
რესურსები ინტერნეტში
Origin and function of a closed depression in equatorial humid zones: The Lake Télé in North Congo
სქოლიო
კონგოს რესპუბლიკის ტბები
იოდიდი

იოდიდი — იოდის ანიონი (უარყოფითად დამუხტული იონი), ფორმულით I-. მისი ჟანგვის ხარისხი −1-ის ტოლია. იოდიდი ყოველდღიურ ცხოვრებაში გამოიყენება იოდიზირებულ მარილში, როგორც მარილის დანამატად, ვინაიდან მისი ნაკლებობა ორგანიზმში იწვევს გონებრივ ჩამორჩენას.
სქოლიო
იოდი
იოდიდები
არაორგანული ნივთიერებები
ანიონები
დიეტური ანტიოქსიდანტები
გავაზის წმინდა გიორგის ეკლესია

გავაზის წმინდა გიორგის ეკლესია — არქიტექტორული ძეგლი, მდებარეობს ყვარლის მუნიციპალიტეტის სოფელ გავაზში. თარიღდება გვიანდელი შუა საუკუნეებით.
ეკლესია დარბაზულია. ნაგებია რიყის და ნატეხი ქვით, კირის ხსნარზე. დაზიანებულია: ჩამონგრეულია კამარა და კედლების დიდი ნაწილი. შესასვლელი სამხრეთიდანაა.
აღმოსავლეთით ოდნავ ნალისებრი ღრმა აფსიდია, რომლის ღერზე გაჭრილია სწორკუთხა სარკმელი. სარკმლის ჩრდილოეთით ორი ოთხკუთხა, სამხრეთით კი ერთი თაღოვანი ნიშაა მოწყობილი, აფსიდი გადახურულია კონქით, რომლის თაღი ოდნავ შეისრულია.
ლიტერატურა
ყვარლის მუნიციპალიტეტის ტაძრები
ჯემალ ტაბიძე

ჯემალ ტაბიძე
ჯემალ „ჯიმი“ ტაბიძე (დ. 18 მარტი, 1996) — ქართველი ფეხბურთელი, თბილისის „დინამოსა“ და საქართველოს ეროვნული ნაკრების მცველი. ტაბიძემ პროფესიული კარიერა „საბურთალოში“ დაიწყო, ხოლო 2015 წლის ზაფხულში ბელგიის ჩემპიონ „გენტში“ ჩაირიცხა 2017 წლის 1 ივლისიდან თამაშობს რუსულ კლუბ „უფაში“.
ჯემალ ტაბიძის დებიუტი საქართველოს ეროვნულ ნაკრებში შედგა 2017 წლის 23 იანვარს უზბეკეთის ნაკრების წინააღმდეგ მატჩში.
ტიტულები
ურალი
რუსეთის საფეხბურთო თასი : მეორე ადგილი, 2016/17
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი უეფა-ს ოფიციალურ საიტზე
პროფილი სფფ-ის ოფიციალურ საიტზე
სქოლიო
დაბადებული 18 მარტი
დაბადებული 1996
ქართველი ფეხბურთელები
საქართველოს ნაკრების ფეხბურთელები
საბურთალოს ფეხბურთელები
ურალის ფეხბურთელები
რუსეთის პრემიერ ლიგის ფეხბურთელები
უფას ფეხბურთელები
სამტრედიის მუნიციპალიტეტში დაბადებულები
ეროვნული ლიგის ფეხბურთელები
Botho Prinz zu Sayn-Wittgenstein-Hohenstein

Botho Prinz zu Sayn-Wittgenstein-Hohenstein (His Serene Highness Prince Botho of Sayn-Wittgenstein-Hohenstein) (16 February 1927 in Eisenach – 27 January 2008 in Salzburg) was a German politician. He was a member of the Christian Democratic Union and represented the party in the Bundestag from 1965 to 1980. He first gained a direct mandate as representative of Siegen-Wittgenstein and subsequently was elected from the land list.
He served as president of the German Red Cross between 1982 and 1994.
External links and references
Welt Online: Botho Prinz zu Sayn-Wittgenstein-Hohenstein obituary (German) 28 January 2008
Notes
1927 births
2008 deaths
Grand Crosses with Star and Sash of the Order of Merit of the Federal Republic of Germany
Botho Prinz zu Sayn-Wittgenstein-Hohenstein
German Red Cross personnel
ოთხთავი (Ath-83)

ოთხთავი (Ath-83)
ქართულენოვანი ხელნაწერი ოთხთავი Ath-83 დაცულია ათონის ივერთა მონასტრის კოლექციაში. გადაწერილია კლარჯეთში, ოპიზის მონასტერში, 913 წელს. გადამწერია გრიგოლი.
ოთხთავი გადაწერილია ასომთავრულად. საწერ მასალად გამოყენებულია ეტრატი. შეიცავს 261 ფურცელს, რომელთა ზომებია 13,9x12,4 სანტიმეტრი.
ლიტერატურა
ტაო-კლარჯეთი, ხელნაწერი მემკვიდრეობა, თბილისი, ბათუმი, 284-6-82012, გვ. 6. ISBN 978-9941-9284-6-8
ქართული სასულიერო ხელნაწერები
ქართული ოთხთავები
X საუკუნის ხელნაწერები
ზურაბ ადეიშვილი

ზურაბ ადეიშვილი (დ. 27 ივლისი, 1972, სოფ. მთისძირი, ყვარლის მუნიციპალიტეტი) — ქართველი პოლიტიკოსი, საქართველოს იუსტიციის მინისტრი 2008–2012 წლებში.
ბიოგრაფია
1988 წელს დაამთავრა მთისძირის საშუალო სკოლა. 1994 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1997 წელს ჩაირიცხა სახელმწიფოსა და სამართლის ინსტიტუტის ასპირანტურაში. 1998–1999 წლებშიც სწავლობდა ნიდერლანდებში, გრონინგენის სამეფო უნივერსიტეტის იურიდიული ფაკულტეტის მაგისტრატურაში. 1996 წლის თებერვლიდან 1999 წლის ივნისამდე მუშაობდა საქართველოს პარლამენტში — საკონსტიტუციო, იურიდიულ საკითხთა და კანონიერების კომიტეტის წამყვან სპეციალისტად. 1999 წლის ივნისიდან 1999 წლის სექტემბრამდე სამართლებრივი განათლებისა და ინფორმატიზაციის აღმასრულებელი დირექტორი.
1999 წლის სექტემბრიდან 1999 წლის ნოემბრამდე მუშაობდა იურიდიულ ფირმაში „ოქრუაშვილი და პარტნიორები“ იურისტად.1999 წლის ნოემბრიდან 2003 წლის დეკემბრამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
იურიდიულ საკითხთა, კანონიერებისა და ადმინისტრაციული რეფორმების კომიტეტის ქვეკომიტეტის თავმჯდომარე, ამავე კომიტეტის თავმჯდომარის პირველი მოადგილე, კომიტეტის თავმჯდომარე. 2003 წლის დეკემბრიდან 2004 წლის თებერვლამდე მუშაობდა საქართველოს იუსტიციის მინისტრად. 2004 წლის თებერვლიდან 2004 წლის ივნისამდე მუშაობდა საქართველოს სახელმწიფო უშიშროების მინისტრის თანამდებობაზე. 2004 წლის ივნისიდან 2008 წლის იანვრამდე იყო საქართველოს გენერალური პროკურორი. 2008 წლის იანვრიდან 2008 წლის ნოემბრამდე ეკავა პრეზიდენტის ადმინისტრაციის უფროსის პოსტი. 2008 წლის 2 ნოემბრიდან – 2012 წლის 25 ოქტომბრამდე ეკავა საქართველოს იუსტიციის მინისტრის თანამდებობა. ფლობს ინგლისურ, გერმანულ და რუსულ ენებს. ჰყავს მეუღლე და სამი შვილი.
რესურსები ინტერნეტში
საქართველოს იუსტიციის მინისტრები
დაბადებული 27 ივლისი
დაბადებული 1972
საქართველოს V მოწვევის პარლამენტის წევრები
ყვარლის მუნიციპალიტეტში დაბადებულები
თბილისის სახელმწიფო უნივერსიტეტის კურსდამთავრებულები
დაცემული ანგელოზი (საიდუმლო მასალები)

დაცემული ანგელოზი (საიდუმლო მასალები)
დაცემული ანგელოზი (Fallen Angel) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეათე ეპიზოდი, რომელიც ეთერში გავიდა 1993 წლის 19 ნოემბერს.
სიუჟეტი
ხმაურით რაღაც ეცემა ტყეში. ორი საექსპედიციო ჯგუფი, მალდერის მონაწილეობით მიემგზავრება ტყეში. ფოქსი თვლის, რომ ტყეში იმყოფება უჩინარი უცხოპლანეტელი. სკალი აღმოაჩენს, რომ მთავრობა იტყუება, რათა დაფაროს სიმართლე. მაგრამ აგენტებთან კონტაქტში მაქს ფენინგი, რომელსაც უცნაური ძალა თან წაიყვანს. ამ გატაცების ერთადერთი მოწმე მალდერი აღმოჩნდება. მას გაჭირვებიდან მხოლოდ ’ღრმა ყელი’ იხსნის.
რესურსები ინტერნეტში
საიდუმლო მასალების ეპიზოდები (სეზონი 1)
ემბუ (კენია)

ემბუ (კენია)
ემბუ — ქალაქი კენიაში. მდებარეობს კენიის სამხრეთ-ცენტრალურ ნაწილში. წარმოადგენს აღმოსავლეთი პროვინციის მთავარ ქალაქს. მოსახლეობა 1999 წლის მონაცემებით 41,092 კაცს შეადგენს.
კენიის ქალაქები
მარკინიუ

მარკინიუ — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 841 მეტრზე. მიეკუთვნება სამხრეთ-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ გუარაპუავის შემადგენლობაში.
2010 წლის მონაცემებით, მოსახლეობა 4 981 ადამიანს შეადგენდა, მოსახლეობის სიმჭიდროვე 9.74 კმ²-ზე. ფართობი 511 148 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
Valilar

Valilar is a village in the Yevlakh Rayon of Azerbaijan.
References
Populated places in Yevlakh District
გულიდა

გულიდა — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში, ლენტეხის ადმინისტრაციულ ერთეულში, მდებარეობს სვანეთის ქედის სამხრეთ კალთაზე, მდინარე ცხენისწყლის მარჯვენა მხარეს. ზღვის დონიდან 900 მეტრი, ლენტეხიდან დაშორებულია 3 კილომეტრით. სოფელში შემონახულია შუა საუკუნეების ციხის ნანგრევები.
დემოგრაფია
2014 წლის აღწერის მონაცემებით სოფელში ცხოვრობს 59 ადამიანი.
ლიტერატურა
სქოლიო
ლენტეხის მუნიციპალიტეტის სოფლები
ქოიუნჯულარი (ხოფის რაიონი)

ქოიუნჯულარი (ხოფის რაიონი)
ქოიუნჯულარი — სოფელი ხოფის რაიონში, ართვინის პროვინცია, თურქეთი. სოფლის მოსახლეობა 2021 წლის მონაცემებით 418 ადამიანია.
სოფლის ძველი ისტორიული, ქართული სახელწოდებაა ზალონა.
სქოლიო
ხოფის რაიონის სოფლები
ზემო გრინდელვალდის მყინვარი

ზემო გრინდელვალდის მყინვარი — ხეობის ტიპის მყინვარი შვეიცარიაში, გრინდელვალდის მუნიციპალიტეტის სამხრეთით, ბერნის ალპების ჩრდილოეთ კალთებზე, ბერნის კანტონის ტერიტორიაზე. სიგრძე 6 კილომეტრია, ფართობი კი დაახლოებით 10 კმ²-ს მოიცავს.
მყინვარი მდებარეობს შრეკჰორნის მთის სამხრეთითა და ვეტერჰორნის მთის ჩრდილოეთით გადაჭიმულ თოვლის ფართო მინდვრებზე. მყინვარის ენა ზღვის დონიდან 1 400 მ სიმაღლეზე მდებარეობს და შედეგად, ზემო გრინდელვალდი ალპების ერთ-ერთ ყველაზე დაბლა მდებარე მყინვარს წარმოადგენს.
იხილეთ აგრეთვე
შვეიცარიის მყინვარების სია
რესურსები ინტერნეტში
Swiss glacier monitoring network
შვეიცარიის მყინვარები
ალპების მყინვარები
მაოკე

მაოკე ან თოვლიანი მთები — ქედი კუნძულ ახალი გვინეის დასავლეთ ნაწილში, ინდონეზიასა და პაპუა-ახალ გვინეაში. სიგრძე 692 კმ, სიგანე 150 კმ-მდე. სიმაღლე 4000-4500 მ. მაქსიმალური სიმაღლე 4884 მ (მწვერვალი ჯაია). გადაჭიმულია დასავლეთიდან აღმოსავლეთისაკენ. ქედების ღერძული ზონა უმთავრესად აგებულია გნაისებითა და გრანიტებით, პერიფერიული — ქვიშაქვებით, კირქვებითა და ფიქლებით. მაოკეს ქედის დასავლეთ ნაწილს შეადგენს სუდირმანის ქედი, ხოლო აღმოსავლეთს — ჯაიავიჯაიის ქედი. 700 მ სიმაღლემდე შემოსილია ეკვატორული ტყით, მაღლა — მუხის, წაბლის, არაუკარიისა და ევკალიპტის ტყეებია, 4400 მეტრის ზევით თოვლ-ყინულიანი მწვერვალებია.
სქოლიო
ინდონეზიის ქედები
მუ სოჩუა

მუ სოჩუა (დ. 15 მაისი, 1954, პნომპენი, კამბოჯა) — კამბოჯელი პოლიტიკოსი და უფლებათადამცველი. კამბოჯის პარლამენტის წევრი ბატამბანგის პროვინციიდან. 2005 წელს „Vital Voices Foundation“-საგან მიიღო ლიდერობის პრემია, აღნიშნული ფონდის თანადამფუძნებელია ჰილარი კლინტონი. 2002 წელს მუმ მოახდინა 12 000 ქალის მობილიზება და ისინი კანდიდატებად ჩართო ადგილობრივი თვითმმართველობის არჩევნებში, მათგან 900-მა მოახერხა გამარჯვება და დღემდე აქტიურად არიან ჩართულნი გენდერულ საქმიანობებში ადგილობრივ დონეზე.
ბიოგრაფია
მუ სოჩუა დაიბადა პნომპენში, დაწყებითი განათლება მიიღო ფრანგულ ლიცეუმში. 1972 წელს მშობლებმა გაამგზავრეს პარიზში განათლების მისაღებად. ერთი წლის შემდეგ გაემგზავრა სან-ფრანცისკოში, სადაც ცხოვრობდა მისი ძმა. წითელი ქმერების ხელისუფლებაში მოსვლის შემვეგ მისი მშობლები გაქრნენ. სოჩუამ ვერ შეძლო სამშობლოში დაბრუნება და დარჩა დევნილობაში მომდევნო 18 წლის განმავლობაში.
მუ სოჩუა სამშობლოში დაბრუნდა 1989 წელს და დაკავდა უფლებათა დაცვით. მან შექმნა ქალთა პირველი ორგანიზაცია „ხემარა“ და გაწევრიანდა პოლიტიკურ პარტიაში ეროვნული გაერთიანების ფრონტი დამოუკიდებელი, ნეიტრალური მშვიდობიანი კამბოჯისათვის. 1998 წელს მიიღო მანდატი ეროვნულ ასამბლეაში ბატამბანგის პროვინციიდან. მალევე გახდა ქალთა და ვეტერანთა საქმეების მინისტრი.
2004 წელს დატოვა მინისტრის თანამდებობა და თითქმის მაშინვე გაწევრიანდა სემა რაინსის პარტიაში, სადაც მან დაიკავა კომიტეტის თავჯდომარის მოადგილის თანამდებობა.
პირადი ცხოვრება
1984 წელს ცოლად გაჰყვა ამერიკელ სკოტ ლეიპერს, შეეძინათ სამი გოგო. ლეიპერი გარდაიცვალა [[2006] წელს. 18 წლის განმავლობაში ცხოვრობდა აშშ-ში, მშობლიურ ენაზე საუბრობს აქცენტებით.
სქოლიო
კამბოჯელი პოლიტიკოსი ქალები
დაბადებული 1954
დაბადებული 15 მაისი
შკაპოვო

შკაპოვო — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 4 ადამიანი. რაიონულ ცენტრ ბიჟბულიაკიდან დაშორებულია 12 კილომეტრით. უახლოესი რკინიგზის სადგურია პრიუტოვო, რომელიც დაშორებულია 27 კმ-ით.
2002 წლის აღწერის მიხედვით მოსახლეობის უმრავლესობას რუსები (67 %) და ჩუვაშები (27 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბიჟბულიაკის რაიონის სოფლები
ვასილივკა (ჩუტოვეს რაიონი)

ვასილივკა (ჩუტოვეს რაიონი)
ვასილივკა — სოფელი უკრაინაში. მდებარეობს პოლტავის ოლქის ჩუტოვეს რაიონში. 2013 წელს სოფლის მოსახლეობა 853 კაცს შეადგენდა.
რესურსები ინტერნეტში
სოფლის ამინდი
ჩუტოვეს რაიონის სოფლები
ტიმოლეონ დ’ეპინე

ტიმოლეონ დ’ეპინე, მარკიზი დე სენ-ლიუკი (დ. 1580 — გ. 1644, ბორდო) — ფრანგი მხედართმთავარი, საფრანგეთის მარშალი და სამეფო ორდენის რაინდი.
ტიმოლეონ დ’ეპინე იყო საფრანგეთის არტილერიის გრან-მეტრის ფრანსუა დ’ეპინე, სენიორ დე სენ-ლიუკის და მისი მეუღლის ჟანა დე კოსეს, მარშალ შარლ I დე კოსე, გრაფ დე ბრისაკის ასულის უფროსი ვაჟი.
1603 წელს იგი ჰერცოგ დე სიუის ახლდა დიპლომატიურ კორპუსში ლონდონში. 1622 წელს როგორც საფრანგეთის ვიცე-ადმირალმა რამდენიმე ბრწყინვალე გამარჯვება მოიპოვა ლა-როშელის დამცველებზე და აიძულა ჰუგენოტების მეთაური ბენჟამენ დე როჰანი, ბარონი დე სუბისი დაეტოვებინა კუნძულები რე და ოლერონი.
1627 წელს ტიმოლეონ დ’ეპინე გიენის პროვინციის გენერალ-შტატჰალტერად დაინიშნა და საფრანგეთის მარშლის წოდება მიენიჭა. 1644 წელს იგი ქალაქ ბორდოში გარდაიცვალა. მისი ცხედარი გადაასვენეს პარიზში და დაკრძალეს „ორლეანის კაპელაში“.
ლიტერატურა
Chronologie historique-militaire. T. II. — P.: Claud Herissant, 1760, pp. 474–476
Courcelles. Dictionnaire historique et biographique des généraux Francais depuis le onzième siècle jusqu'en 1820. T. V. — P., 1822, pp. 454–455
Dictionnaire de la noblesse. T. VII. — P.: Schlesinger frères, 1865, col. 110
დაბადებული 1580
გარდაცვლილი 1644
საფრანგეთის მარშლები
იუნგის კოგნიტური ფუნქციები

იუნგის კოგნიტური ფუნქციები
კოგნიტური ფუნქციები, ასევე ცნობილი როგორც ფსიქოლოგიური ფუნქციები— აღიწერა კარლ იუნგის მიერ, წიგნში „ფსიქოლოგიური ტიპები“, ისინი არიან ცალკეული პროცესები ადამიანის ფსიქიკაში, რომლებიც არსებობას განაგრძნობენ გარემოებების მიუხედავად. ეს ცნება იუნგის პიროვნების ტიპების თეორიის ერთ-ერთ ფუძეს წარმოადგენს. ამ წიგნში მან შეიტანა ოთხი მთავარი ფსიქოლოგიური ფუნქცია: აზროვნება, გრძნობა(ემოცია), შეგრძნება და ინტუიცია. მან აღნიშნა, რომ თითოეულ ფუნქციას აქვს შინაგანად (ინტროვერსირებული), ან გარეგანად (ექსტრავერსირებული) ფოკუსირებული ტენდენცია, რომელთაც იუნგმა „დამოკიდებულებები“ უწოდა.
ისტორია
იუნგმა შეიმუშავა მოდელი, რომელშიც ოთხი კოგნიტური ფუნქციის სხვადასხვაგვარი კომბინაცია ქმნის სხვადასხვა პიროვნების ტიპებს. ეს მოხდა მის წიგნში „ფსიქოლოგიური ტიპები“, გამოქვეყნდა როგორც მეექვსე ნაწილი კოლექციაში „კ. გ. იუნგის ნაშრომების კრებული“. იუნგის თეორიის თანახმად, პიროვნების ფსიქოლოგიურ დინამიკაში, კოგნიტური ფუნქციები აყალიბებენ იერარქიას—ყველაზე განვითარებული ფუნქციაა „დომინანტი“, დანარჩენი სამი ადგილი შევსებულია „დამხმარე“ და „დაქვეითებული“ ფუნქციებით. ოთხი ძირითადი ფუნქციაა აზროვნება, გრძნობა, შეგრძნება და ინტიუცია.
ინტროვერსიისა და ექსტრავერსიის ცნებებიც იუნგის მიერ იქნა განვითარებული გამოყენებული ამ ოთხ ფუნქციასთან ურთიერთქმედებაში.
ფსიქოლოგიური ფუნქციები
ოთხ ფსიქოლოგიურ ფუნქციას, რომლებიც შეიძლება ექვემდებარებოდნენ ცნობიერებას, აქვთ ორიდან ერთ-ერთი დამოკიდებულება:
ექსტრავერსირებული დამოკიდებულება: „ძლიერი, თუ არა სრულყოფილი, ობიექტური განმსაზღვრელი.“ ექსტრავერტ ინდივიდში, ოთხი ძირითადი ფუნქცია, გაცნობიერებულად მიყვება ექსტრავერსირებულ ცნობიერების ზოგად დამოკიდებულებას: „როცა ობიექტებისკენ და ობიექტური ფაქტებისკენ მიმართული ორიენტაცია ინდივიდის ცნობიერში დომინირებს იმდენად, რომ ყველაზე ხშირი და მნიშვნელოვანი ქმედებები და გადაწყვეტილებები მიღებულია არა სუბიექტური ღირებულებებით, არამედ ობიექტური დამოკიდებულებებით, ინდივიდს ექსტრავერსირებული დამოკიდებულება აქვს. როცა ეს ყველაფერი ჩვეულებაშია გადასული, ინდივიდი ექსტრავერტი ტიპისაა. თუ ადამიანის ფიქრები, გრძნობები და მოქმედებები პირდაპირ შესაბამისობაშია ობიექტურ გარემოებებსა და მათ გამომწვევ მიზეზებთან, კარგი ან ცუდი გაგებით, ეს ადამიანი ექსტრავერტია.“
ინტროვერსირებული დამოკიდებულება: „ლიბიდოს შედა მხარე, რომლითაც გამოიხატება სუბიექტის უარყოფითი დამოკედბულება ობიექტისადმი. ინტერესი არაა მიმართული ობიექტისკენ, არამედ სუბიექტისკენ.“ ინტროვერტ ინდივიდში, ოთხი ძირითადი ფუნქცია, გაცნობიერებულად მიყვება ინტროვერსირებულ ცნობიერების ზოგად დამოკიდებულებას: „ყველა ინტროვერსირებული დამოკიდებულების მქონე ინდივიდის ფიქრები, გრძნობები და ქმედებები ნათლად გამოხატავენ, რომ სუბიექტია მოტივაციის მთავარი ფაქტორი მაშინ, როცა ობიექტი, საუკეთესო შემთხვევაში მეორეხარისხოვან ღირებულებას წარმოადგენს.“
განსხვავება ინტროვერსიას და ექსტრავერსიას შორის მომდინარეობს მოტივაციის ფორმირებასა და იდეების ჩამოყალიბებაში გადამწყვეტი ფაქტორიდან, არის ის ობიექტური(გარემოსკენ მიმართული) თუ სუბიექტური(კოლექტიური არაცნობიერისკენ, ან „ფსიქიკის თანდაყოლილი პროცესებისკენ“ მიმართული). ფუნქციების ტიპებზე დისკუსიის დროს, იუნგმა აღნიშნა, რომ ლიბიდო, ყველა ფუნქციისთვის ყველა ფუნქციათა ტიპში ორივე მიმართულებით მიდის, მაგრამ მხოლოდ ერთი მიმართულებით იღებს საბოლოო გადაწყვეტილებას.
სქოლიო
კარლ იუნგი
ფსიქოლოგია
სია (პროტოჩინური ტომი)

სია (პროტოჩინური ტომი)
სია — პროტოჩინური ტომი, რომელიც ძვ.წ. III ათასწლეულის დასაწყისში მეთაურობდა ტომთა კავშირს მდინარე ხუანხეს შუა დინების რაიონში. ყველაზე სრული და სისტემური ცნობები სიას ეპოქის შესახებ მოცემულია სიმა ციანის ისტორიულ ჩანაწერებში. ეთნოგრაფიული თვალსაზრისით, სიას ტომი გახდა ძველი ჩინელი ხალხების შემადგენელი კომპონენტი, ხოლო ტერმინი სია ძველი ჩინელებისთვის შერქმეული სახელია.
ლიტერატურა
ჩინეთის დემოგრაფია
ეთნოგრაფია
ჩინეთის ისტორია
კამასი

კამასი — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების სევილიის პროვინციის სევილიის კომარკის შემადგენლობაში. ფართობი — 12 კმ². მოსახლეობა — 27 560 კაცი (2020 წ.).
იხილეთ აგრეთვე
სევილიის მუნიციპალიტეტები
რესურსები ინტერნეტში
კამასის მუნიციპალიტეტის ოფიციალური საიტი
სქოლიო
სევილიის მუნიციპალიტეტები
სევილიის ქალაქები
პიკიტი

პიკიტი (ოფიციალურად პიკიტის მუნიციპალიტეტი; ) ― პირველი კლასის მუნიციპალიტეტი კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 67 024 ადამიანს შეადგენს. მოიცავს 42 ბარანგაის.
კლიმატი
რესურსები ინტერნეტში
Pikit Profile at the DTI Cities and Municipalities Competitive Index
სქოლიო
კოტაბატოს პროვინციის მუნიციპალიტეტები
ნუბლის ნაჰია

ნუბლის ნაჰია
ნუბლი (არაბ. ناحية نبل‎‎) — სირიის ალეპოს მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ნუბლი პროვინციაში დაახლოებით 51 948 ადამიანი ცხოვრობს. პროვინციის ფართობია 174,79 კმ².
სქოლიო
სირიის ნაჰიები
ჭოლაძე

ჭოლაძე
საკუთარი სახელი ჭოლაძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი ჭოლაძე — სპორტსმენი (თავისუფალი ჭიდაობა)
ლევან ჭოლაძე — იურისტი, სახელმწიფო თანამდებობის პირი
ქართული გვარები
Guaramid dynasty

Guaramid dynasty
The Guaramid dynasty or Guaramiani was the younger branch of the Chosroid royal house of Iberia (Kartli, eastern Georgia). They ruled Iberia as Grand dukes (erismtavari) in the periods of 588–627, 684–748, and 779/780–786, and three of them were bestowed with the dignity of curopalates by the Byzantine imperial court.
History
This branch descended from Leo, son of the Iberian King Vakhtang I and his second wife, Helena, a relative of the Byzantine emperor (485/6). Leo and his brother Mihrdat were given the western portion of the Kingdom of Iberia, composed of the duchies of Klarjeti, Odzrkhe, and the western half of that of Tsunda, of which, however, they were soon deprived by the elder Chosroid line and left as Princes of Klarjeti and Javakheti. Beginning with Leo's son Guaram I (r. 588–c. 590), members of this house were Presiding Princes of Iberia in the years 588–627, 684–748, and 779/780–786. Three of them were bestowed with the dignity of curopalates by the Byzantine imperial court, a common honorific for friendly foreign rulers.
The Guaramids were related through marriage with the leading princely houses of Georgia – the Chosroids, Nersianids, and the Bagratids. In the latter case, the marriage of Guaram III (r. 779/780–786)'s daughter with the fugitive Bagratuni prince Vasak produced the new Bagrationi dynasty, which would later become the last and the most long-lasting ruling family of Georgia. The extinction of Guaramid line by the late 8th century allowed their Bagratid cousins to gather their inheritance in the former Guaramid estates once they themselves had come to power.
The tenth-century Georgian chronicler Sumbat Davitis-Dze in his History of the Bagratids erroneously (or purposefully) identified the Guaramids as essentially Bagratids who allegedly came from the Holy Land to settle in the Georgian lands; this version allowed Georgian Bagratids to claim descent from the biblical King David.
Guaramid rulers of Iberia
Guaram I (588–c. 590)
Stephanus I (c. 590–627)
Guaram II (684–c. 693)
Guaram III (c. 693–c. 748)
Guaram IV (748)
Stephanus III (779/780–786)
References
Toumanoff, Cyril. Introduction to Christian Caucasian History, II: States and Dynasties of the Formative Period. Traditio 17 (1961).
Rapp, Stephen H. (2003), Studies In Medieval Georgian Historiography: Early Texts And Eurasian Contexts. Peeters Bvba
Rapp, Stephen H., Sumbat Davitis-dze and the Vocabulary of Political Authority in the Era of Georgian Unification. Journal of the American Oriental Society, Vol. 120, No. 4 (Oct.-Dec., 2000), pp. 570–576.
Guaramid dynasty
ატინსკე

ატინსკე — სოფელი უკრაინაში. მდებარეობს სუმის ოლქის ბილოპილიის რაიონში. 2013 წელს სოფლის მოსახლეობა 149 კაცს შეადგენდა.
რესურსები ინტერნეტში
სოფლის ამინდი
ბილოპილიის რაიონის სოფლები
მუხრანა

მუხრანა (ყოფ. ტაშტიკულარი) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, ნახიდურის თემში.
დემოგრაფია
2014 წლის აღწერის მონაცემებით სოფელში ცხოვრობს 679 ადამიანი.
სქოლიო
ბოლნისის მუნიციპალიტეტის სოფლები
ჯონ ჰენკოკის ცენტრი

ჯონ ჰენკოკის ცენტრი (John Hancock Center) მდებარეობს მიჩიგანის ავენიუს 875-ში, ჩიკაგოში, ილინოისი. 100-სართულიანი 344 მ სიმაღლის ცათამბჯენის პროექტი ეკუთვნის ინჟინერ-კონსტრუქტორ ფაზლურ ხანს კომპანიიდან სკიდმორ, ოუინგს ენდ მერილ (SOM). დასრულების ჟამს 1969 წელს ის იყო მსოფლიოში ყველაზე მაღალი შენობა ნიუ-იორკის საზღვრებს გარეთ. ამჟამად ჰენკოკის ცენტრი სიმაღლით ჩიკაგოში მესამე და აშშ-ში კი - მეოთხე ცათამბჯენია, სირს ტაუერის, ეონ ცენტრისა და ემპაირ სტეიტ ბილდინგის შემდეგ. შენობაში განლაგებულია ოფისები და რესტორნები, ასევე 700-მდე საცხოვრებელი ბინა, რომლებიც თავის მხრივ მსოფლიოში ყველაზე მაღალ საცხოვრებელ ბინებად ითვლება.
95-ე სართულზე განლაგებულია რესტორანი, რომელსაც ამჟამად "The Signature Room on the 95th Floor" ჰქვია. რესტორნიდან ჩიკაგოსა და მიჩიგანის ტბის თვალწარმტაცი ხედი იშლება. თუმცა ქალაქის საუკეთესო ხედი რესტორნის ქალთა საპირფარეშოდან სჩანს. და ამის გამო ხშირად აქ მამაკაცებსაც მოჰკრავთ თვალს. ჰენკოკის ცენტრის ობსევატორია კონკურენციას უწევს სირს ტაუერის სკაიდეკს, რომელიც ქალაქის ცენტრის მეორე ბოლოში მდებარეობს. ჰენკოკის ცენტრი კომერციულ უბანში მდებარეობს, მაშინ როდესაც სირს ტაუერი ფინანსურ უბანშია. 94-ე სართულზე განლაგებული ობსერვატორიიდან იშლება ჩიკაგოს ხედის ოთხივე მხარე. სპეციალურად გამოყოფილ ბადით შემოვლებულ ადგილას მსურველებს შეუძლიათ გამოსცადონ ზედაპირიდან 305 მეტრზე არსებული ქარების ძალა. 44-ე სართულზე ე.წ. სკაილობია, სადაც ამერიკის ყველაზე მაღალი შიგა საცურაო აუზია. 96-ე სართულზე კოქტეილ ბარია, საიდანაც კოქტეილთან ერთად მზის ჩასვლის პროცესში ჩიკაგოს ხედის ცვლილებას შეიძლება დააკვირდეთ, თუმცა აქ მოხვედრამდე შესაძლოა ლიფტთან საკმაო ხანს ლოდინმა მოგიწიოთ.
ცათამბჯენის გამორჩეული X-ფორმის ჯვარედინი ლითონის კარკასის ექსტერიერი ფაქტობრივად მინიშნებაა იმაზე, რომ კონსტრუქციის ”კანი” სინამდვილეში მისი მილისებური სისტემის ნაწილია. ეს იდეა შენობის პროგრესული ჩანაფიქრის კონცეფციის ნაწილია, რითაც შესაძლებელი გახდა რეკორდული სიმაღლის მიღწევა (მილისებური სისტემა შენობის ჩონჩხია, რომელიც მას ხელს უწყობს ქარებისა და მიწისძვრების დროს მდგრადობის შენარჩუნებაში). ეს ასევე საშუალებას იძლევა შენობის შიგა ფართი საყოფაცხოვრებო მიზნებისთვის გამოთავისუფლდეს არქიტექტორის ნებასურვილის შესაბამისად. სხვა მრავალ ნიშანთვისებასთან ერთად ექსტერიერის გადაწყვეტის ამგვარმა ფორმამ ჯონ ჰენკოკის ცენტრს არქიტექტურული შედევრის რეპუტაცია მიანიჭა.
შენობის ინტერიერი 1995 წელს განახლდა; ვესტიბიული მარმარილოთი და დამუშავებული კირქვის ფილებით მოპირკეთდა. ელიფსის მსგავსი მოედანი შენობის წინ საზოგადოებრივ ოაზისს წარმოადგენს მრავალი სეზონური ნარგავებითა და 4 მეტრი სიმაღლის ჩანჩქერით.
შენობა უდიდესი კოშკების მსოფლიო ფედერაციის წევრია. მას ასევე უამრავი ჯილდო აქვს მიღებული მისი განსაკუთრებული სტილის გამო. 2002 წლის 9 მარტს 100 კმ/სთ სიჩქარის ქარმა 43-ე სართულიდან მოგლიჯა შენობის ფასადის ფილა, რომელმაც რამდენიმე მანქანა დაამტვრია და სამი ადამიანი იმსხვერპლა.
ყოველწლიური კიბეზე ამსვლელთა შეჯიბრი 94-ე სართულამდე მიჩიგანის ავენიუს დონიდან ობსერვატორიის პლატფორმამდე სახელწოდებით ”დაჯაბნე ჰენკოკი” (Hustle up the Hancock) ტარდება თებერვლის ბოლო კვირას. სარეკორდო დრო დაფიქსირდა 2006 წელს - 9 წუთი და 39 წამი.
იხილეთ აგრეთვე
მსოფლიოს უმაღლესი შენობები
მსოფლიოს უმაღლესი სტრუქტურები
ცათამბჯენთა სია
მსოფლიოს უმაღლესი შენობები
ჩიკაგო
აშშ-ის არქიტექტურა
აშშ-ის ცათამბჯენები